এক্সপ্রেস ডেস্ক ॥ গণজাগরণ মঞ্চের মুখপাত্র ডা. ইমরান এইচ সরকারকে অবাঞ্ছিত ঘোষণা করেছেন গণজাগরণ মঞ্চের নেতারা। শুক্রবার সন্ধ্যা ৭টার দিকে ঢাকা বিশ্ববিদ্যালয়ের মধুর ক্যান্টিনে এক সংবাদ সম্মেলনে উপস্থিত নেতাদের পক্ষে এ ঘোষণা দেন এসএম শাহীন। একই সঙ্গে ডা. ইমরান এইচ সরকারের ব্যাংক-ব্যালেন্স জনসম্মুখে প্রকাশসহ বিভিন্ন দাবি জানানো হয়। এ সময় তারা দুর্নীতি দমন কমিশনকে (দুদক) ব্যবস্থা নেওয়ারও আহ্বান জানান। সংবাদ সম্মেলনে উপস্থিত ছিলেন- আবির ঘোষ, হাবিবুল্লাহ মেসবাহ, মোহাম্মদ বাবুল, এনামুল কবির স্বপন, কামরুজ্জামান, মুকুল, বুলবুল প্রমুখ। সংবাদ সম্মেলনে উপস্থিত সবাই ঢাকা বিশ্ববিদ্যালয়ের শিক্ষার্থী এবং গণজাগরণ মঞ্চের আন্দোলনের সঙ্গে সম্পৃক্ত। এদিকে সম্প্রতি, ইমরানের বিরুদ্ধেচাঁদাবাজি, আর্থিক লেনদেনে অসচ্ছতার অভিযোগ এনেছে ছাত্রলীগ। ছাত্রলীগের বিভিন্ন পর্যায়ের নেতাকর্মীরা ফেসবুকে গণজাগরণ মঞ্চ এবং ইমরানকে নিয়ে নানা কটুক্তিপূর্ণ মন্তব্য করে। ছাত্রলীগের ...